Biblija (Tomislav Dretar)/Historija Balama: Poziv kralja Balaka


Historija Balama: Poziv kralja Balaka 

22 1 Sinovi Izraleovi ponovo pođoše; oni se utaboriše u ravnicama Moaba, s one strane Jordana, u visini Jerihona. 
2 Balak, sin Siporov, vidje sve što Izrail bijaše učinio *Amoritima. 
3 Moab bi veoma zabrinut gledajući taj tako brojan narod; Moab obuze panika zbog sinova Izrailovih 
4 i on reče *poglavarima Madijana: » Ovo će mnoštvo sada sve popasti uokolo nas, kao što govedo popase travu po poljima. « Balak, sin Siporov, bijaše kralj Madijana u to vrijeme. 
5 On posla glasonoše Balamu, sinu Beorovom, u Petor na rijeci, zemlju njegovog podrijetla , da mu odnesu ovaj poziv: » Mi ovdje imamo jedan narod izišao iz Egipta koji je prekrio svu površinu zemlje: evo ga smještenog preko puta mene! 
6 Dođi dakle, molim te i prokuni mi taj narod, jer je moćniji od mene; možda ću ja uspjeti tada potući ga i istjerati iz zemlje. Jer ja znam, onaj koga ti blagosloviš, blagoslovljen je, a onaj kojeg ti prokuneš proklet je. «
7 Poglavari Moaba i poglavari Madijana odoše dakle odnoseći sa sobom čime će platiti vrača. Stigavši kod Balama, donesoše mu riječi Balakove. 
8 Balam im reče: » Provedite ovdje noć; ja ću vam dati odgovor slijedeći ono što će mi reći ALLAH. « Dostojanstvenici Moaba boraviše dakle kod Balama. 
9 Allah dođe Balamu i reče mu: » Ko su ovi ljudi koji se nalaze kod tebe? « 
10 Balam reče Allahu: » Balak, sin Siporov, kralj Moaba, mi poslao reći: 
11 Evo, narod izišao iz Egipta  prekriva površinu zemlje. Dođi dakle prokleti ih; možda ću ja uspjeti potući ga i protjerati. « 
12 Allah reče Balamu: » Ti nećeš ići s njima  i nećeš prokleti taj narod, jer on je blagoslovljen. « 
13 Sutradan u jutro, Balam se diže i reče dostojanstvenicima Balakovim: » Vratite se u svoju zemlju, jer me ALLAH odbija pustiti otići s vama. « 
14 Dostojanstvenici Moabovi se digoše i odoše Balaku; oni mu rekoše: » Balam nije htio doći s nama. «
15 Ali, Balak otposla druge dostojanstvenike, ovog puta brojnije i važnije no one prve. 
16 Došavši kod Balama oni mu rekoše: » Ovako govori Balak, sin Siporov: Milost, ne odbijte doći k meni! 
17 Jer ja ću te obasuti čašću i učiniću sve što mi budeš rekao. Dođi dakle i prokuni ovaj narod. 
18 Balam odgovori slugama Balakovim: » Da mi Balak da sve srebro i sve zlato koje može sadržavati njegova kuća, ja ne bih mogao nešto učiniti, malo ili veliko, koje bi bilo protivno zapovjedi ALLAHA, mojeg Allaha. 
19 Ostanite dakle ovdje, vi također, ove noći, čekajući da ja saznam ono što mi ALLAH još ima za reći. « 
20 Allah dođe kod Balama tokom noći i reče mu: » Ako su ti ljudi došli samo zato da te pozovu, idi, pođi s njima. Ali, ti ćeš činiti samo ono što ti ja budem rekao. «

Historija Balama: Poziv kralja Balaka